[ca] INTRODUCCIÓ En la cirurgia del càncer de còlon, els objectius fonamentals són aconseguir una resecció oncològica adequada i que es done d'alta el pacient sense complicacions immediates. No obstant això, no s'han d'obviar altres complicacions tardanes rellevants com l'hèrnia incisional o eventració. Aquesta complicació, malgrat no ser una patologia greu, condiciona amb escreix la qualitat de vida dels pacients, que poden presentar dolor o molèsties abdominals diàries que els impedeixen dur a terme les seues activitats habituals. Atés que hi ha molt poca literatura respecte la relació entre el tipus d'anastomosi, la incisió per a l'extracció de la peça quirúrgica i la formació de l'hèrnia incisional, aquest estudi pot contribuir en gran mesura a establir quin tipus d'incisió presenta una menor taxa d'eventracions, la qual cosa podria utilitzar-se per a estandarditzar un dels passos de la tècnica quirúrgica de l'hemicolectomia dreta laparoscòpica com és la realització de l'anastomosi intracorpòria. MATERIAL I MÈTODE Es tracta d'un estudi prospectiu, comparatiu, multicèntric i no aleatoritzat, en el qual es pretén avaluar la seguretat de la tècnica quirúrgica de l'anastomosi ileocòlica. El seguiment dels pacients es va realitzar des de la data de la cirurgia fins a 2 anys després de la intervenció quirúrgica. L'objectiu principal de l'estudi fou valorar si les anastomosis intracorpòries presenten una menor taxa d'eventracions que les extracorpòries després de la realització d'una hemicolectomia dreta laparoscòpica. Els objectius secundaris foren comparar la taxa de fuita anastomòtica, d'infeccions del lloc quirúrgic, d'íleus postoperatori, d'hemorràgia anastomòtica, de torsió del meso, el temps operatori, l'estada hospitalària i la morbimortalitat global entre aquestes dues tècniques de reconstrucció del trànsit després de l'hemicolectomia dreta laparoscòpica. RESULTATS Des de gener de 2018 fins a desembre de 2020, 228 pacients consecutius no seleccionats han sigut intervinguts realitzant-se una hemicolectomia dreta laparoscòpica per neoplàsia de còlon en tres hospitals representatius de la sanitat a Espanya. El temps mitjà de seguiment fou de 27 mesos, amb un mínim de 2 anys d'acord amb l'objectiu principal de l'estudi. A 147 pacients (64,5%) se'ls va practicar una anastomosi extracorpòria i a 81 pacients (35,5%) una anastomosi intracorpòria. L'única variable demogràfica que va presentar diferències significatives entre ambdós grups d'estudi fou l'edat (74,97 anys en el grup de les anastomosis extracorpòries enfront de 69 anys en el d'intracorpòries) (p = 0,004). La taxa d'eventracions, que era l'objectiu principal de l'estudi, va presentar diferències significatives entre ambdós grups, sent del 0% en les anastomosis intracorpòries i del 13,1% en les extracorpòries, després de l'exclusió dels pacients convertits i reintervinguts (p = 0,001). També es van evidenciar diferències significatives en comparar les taxes de fuita anastomòtica, sent del 0% en el grup d'anastomosis intracorpòries i del 6,8% en el d'anastomosis extracorpòries (p = 0,016). El temps quirúrgic fou significativament més prolongat en les anastomosis intracorpòries amb una mitjana de 184,60 minuts en comparació amb els 170,52 minuts de les anastomosis extracorpòries (p = 0,036). En comparar ambdós grups d'estudi, no es van trobar diferències significatives en la infecció del lloc quirúrgic (p = 0,116), en l'aparició d'íleus postoperatori (p = 0,586), en l'hemorràgia digestiva baixa postquirúrgica (p = 0,854), en la torsió del meso (p = 0,457), en l'estada hospitalària (p = 0,327), ni en la morbimortalitat global segons la classificació de Clavien-Dindo (p = 0,252). En l'anàlisi multivariant, excloent els pacients convertits i els reintervinguts, els factors que han demostrat ser un factor de risc independent per a l'eventració han sigut la minilaparotomia mitjana (periumbilical) OR 12 (IC 3,417 – 42,527), i l'íleus paralític postoperatori OR 7,796 (IC 1,807 – 33,634). CONCLUSIÓ Amb els resultats obtinguts, s'ha de considerar que l'anastomosi intracorpòria és una tècnica segura i hauria de ser l'opció d'elecció, ja que, presentant una taxa de complicacions menor que l'anastomosi extracorpòria, té l'avantatge de poder emprar la incisió de Pfannenstiel per a l'extracció de la peça quirúrgica, evitant l'hèrnia incisional en la totalitat dels pacients a qui es practica.

[en] INTRODUCTION In colon cancer surgery, the primary goals are achieving an appropriate oncologic resection and ensuring the patient is discharged without immediate complications. However, other significant late complications, such as incisional hernia or eventration, should not be overlooked. While not a severe pathology, this complication significantly affects patients' quality of life, causing daily abdominal pain or discomfort that hinders their usual activities. Given the limited literature on the relationship between the type of anastomosis, the incision used for extracting the surgical specimen, and the formation of incisional hernias, this study can substantially contribute to identifying the type of incision with the lowest rate of eventrations. This could standardize one of the steps in the laparoscopic right hemicolectomy surgical technique: performing an intracorporeal anastomosis. MATERIALS AND METHODS This is a prospective, comparative, multicenter, non-randomized study aimed at evaluating the safety of the ileocolic anastomosis surgical technique. Patient follow-up was conducted from the surgery date up to two years post-intervention. The primary objective was to assess whether intracorporeal anastomoses have a lower rate of eventrations than extracorporeal anastomoses following laparoscopic right hemicolectomy. Secondary objectives included comparing rates of anastomotic leakage, surgical site infections, postoperative ileus, anastomotic bleeding, mesentery torsion, operative time, hospital stay, and overall morbidity and mortality between these two reconstruction techniques. RESULTS From January 2018 to December 2020, 228 consecutive unselected patients underwent laparoscopic right hemicolectomy for colon neoplasia across three representative hospitals in Spain. The mean follow-up time was 27 months, with a minimum of two years as per the study's primary objective. Extracorporeal anastomosis was performed on 147 patients (64.5%), while intracorporeal anastomosis was performed on 81 patients (35.5%). The only demographic variable with significant differences between the groups was age (74.97 years in the extracorporeal group vs. 69 years in the intracorporeal group, p = 0.004). The rate of eventrations, the primary study objective, showed significant differences between the groups: 0% in the intracorporeal group compared to 13.1% in the extracorporeal group, after excluding converted and reoperated patients (p = 0.001). Significant differences were also observed in anastomotic leakage rates, with 0% in the intracorporeal group compared to 6.8% in the extracorporeal group (p = 0.016). Operative time was significantly longer for intracorporeal anastomoses, averaging 184.60 minutes compared to 170.52 minutes for extracorporeal anastomoses (p = 0.036). No significant differences were found between the groups in surgical site infections (p = 0.116), postoperative ileus (p = 0.586), postoperative lower gastrointestinal bleeding (p = 0.854), mesentery torsion (p = 0.457), hospital stay (p = 0.327), or overall morbidity and mortality based on the Clavien-Dindo classification (p = 0.252). In multivariate analysis, excluding converted and reoperated patients, independent risk factors for eventration included midline (periumbilical) minilaparotomy (OR 12, CI 3.417–42.527) and postoperative paralytic ileus (OR 7.796, CI 1.807–33.634). CONCLUSION With the results obtained, it should be considered that intracorporeal anastomosis is a safe technique and should be the method of choice. This is because it has a lower complication rate compared to extracorporeal anastomosis and offers the advantage of using the Pfannenstiel incision for specimen extraction, thereby preventing incisional hernias in all patients undergoing this procedure.